open-index/open-wikipedia-markdown huggingface dataset:
ტაგანროგის ყველა წმინდანის ეკლესია

**ტაგანროგის ყველა წმინდანის ეკლესია** () — მართლმადიდებლური ტაძარი ტაგანროგში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1810-1824  წლებში. 

## ისტორია 
ყველა წმინდანის ეკლესიის მშენებლობა დაიწყო 1810 წელს. სამშენებლო სამუშაოები დიდხანს გაგრძელდა და დასრულდა 1824 წელს. მშენებლობის დასრულებისთანავე ეკლესია აკურთხეს და მიაწერეს ტაგანროგის ღვთისმშობლის მიძინების ტაძარს. ცნობილია, რომ 1826 წელს იმპერატრიცა ელისაბედ ალექსის ასულმა მეუღლის, იმპერატორ ალექსანდრე I-ის გარდაცვალების შემდეგ 1 000 რუბლი შესწირა ეკლესიას. 

1837 წელს ეკლესია გადააკეთეს და მისცეს ის სახე, რა სახითაც ჩვენამდეა მოღწეული. 1860 წელს  ეკლესია გაარემონტეს, მიაშენეს სატრაპეზო და სამრეკლო. 

1910 წელს ეკლესიასთან გაიხსნა საეკლესიო სამრევლო სკოლა.

1922 წელს საბჭოთა ხელისუფლების დამყარების შემდეგ ეკლესია დახურეს და გაძარცვეს. მიუხედავად ამისა, ეკლესია იმ 25 რელიგიურ შენობას შორისა არის, რომელმაც ჩვენამდე მოაღწია თავდაპირველი სახით და არ დაანგრიეს საბჭოთა ხელისუფლების პერიოდში. მეორე მსოფლიო ომის დროს ვერმახტის ძალების მიერ ქალაქის ოკუპაციის პერიოდში ეკლესია კვლავ აღადგინეს. 

ეკლესიაში დკრძალულია რამდენიმე ცნობილი ადამიანი. კერძოდ აქ განისვენებსკონტრ-ადმირალის, ტაგანროგის მე-13 ქალაქის თავის,  ლევ კულჩიტსკის ნეშტი.

## სქოლიო
კატეგორია:ტაგანროგის ღირსშესანიშნაობები
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
Air Cairo

**Air Cairo** — ეგვიპტური ჩარტერული ავიაკომპანია.

## ფლოტი
thumb|Air Cairo-ს Airbus A320-200

## მიმართულები
## სქოლიო
კატეგორია:ეგვიპტის ავიაკომპანიები
Arkia

**Arkia Israel Airlines** ან **Arkia** — ისრაელის ავიაკომპანია, რომელიც ახორციელებს ფრენებს თელ-ავივიდან ევროპისკენ.

thumb|Arkia-ს Boeing 757-300

## მიმართულებები
ავიაკომპანია ახორციელებს საერთაშორისო (პარიზი, რომა, ბარსელონა, დუბლინი, ლარნაკა, ბუქარესტი, თბილისი, ბათუმი, ვიკტორია, ხანია, ჰერაკლიონი, ამსტერდამი, ჰელსინკი, ოსლო, ლონდონი, კოსიის კუძულები, ზანზიბარი) და ეროვნულ ფრენებს (თელ-ავივი, ეილათი)

## ფლოტი

## რესურსები ინტერნეტში
* 

## სქოლიო
კატეგორია:ისრაელის ავიაკომპანიები
ბოლშაია-მარტინოვკის სამების ეკლესია

**ბოლშაია-მარტინოვკის სამების ეკლესია** () — მართლმადიდებლური ტაძარი სტანიცა ბოლშაია-მარტინოვკაში, მარტინოვკის რაიონი, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. სამების ეკლესია არის რუსეთის ფედერაციის კულტურული მემკვიდრეობის ძეგლი. თავდაპირველად, როგორც ხის ეკლესია ააშენეს 1799 წელს. 1896 წელს კი ააგეს თავიდან, ამჟამად უკვე ქვით. ერთადერთი ეკლესია რუსეთში, რომელიც აგებულია იმპერატორ ნიკოლოზ II-ის კორონაციის პატივისაცემად. წარმოადგენს XIX საუკუნის არქიტექტურულ ძეგლს. ტაძარი აგებულია ფსევდორუსულ სტილში.

ტაძარში დასვენებულია მატრონა მოსკოველის, პავლე ტაგანროგელისა და დიდმოწამე ტიმოთეს წმინდა ნაწილები. ეკლესიაში ძირითადად დადიან ადგილობრივი მაცხოვრებლები, რადგან ინფრასტრუქტურა ძალიან ცუდადაა განვითარებული სოფელში. საძირკველში პირველი ქვა ჩადეს მომდევნო დღეს. ტაძრის ძირითადი სამუშაოები დასრულდა 1904 წელს. 

ადგილობრივი მოსახლეობის თქმით, ტაძრის გუნდში მღეროდა თედორე შალიაპინი. 
200px|მინი|მარცხნივ|ეკლესია რევოლუციამდე
ეკლესიას აქვს სამი საკურთხეველი: მთავარი ― სამების სახელზე, მარჯვენა ნიკოლოზ II-ის მეუღლის ალექსანდრა თედორეს ასულის სახელზე, მარცხენა ― ნიკოლოზ საკვირველთმოქმედის სახელზე. 

1930 წელს ეკლესია დაიხურა და შენობაში თავდაპირველად განათავსეს ხორბლის საწყობი, ხოლო შემდეგ მანქანა-ტრაქტორთა სადგურის სახელოსნო და საყოფაცხოვრებო საწყობი. ფერწერა თაბაშირით გადალესეს, კანკელი დაანგრიეს, სამრეკო დაშალეს. 1945 წელს ტაძარი დაუბრუნეს მორწმუნეებს, თუმცა ნაწილობრივ, მისი ტერიტორიის 4/5 კვლავ ხორბლის საწყობი იყო, რაც დიდ უხერხულობას ქმნიდა მორწმუნეთათვის. როსტოვის ეპარქიის არაერთგზის განცხადებისა, ხელისუფლებამ არანაირი ზომები არ მიიღო. 

1963 წელს ეკლესია კვლავ დახურეს იმ მიზეზით, რომ ერთი წელია უკვე მართლმადიდებლური საზოგადოება დაიშალა და არ მუშაობდა ეკლესია. 

1991 წელს ეკლესია მთლიანად გადაეცა მრევლს და აღსდგა ღვთისმსახურება. 1994 წელს დაიწყო სარესტავრაციო სამუშაოები. 2002 წელს ტაძარი აკურთხა როსტოვისა და ნოვოჩერკასკის მთავარეპისკოპოსმა პანტელეიმონმა. 2004 წელს აღდგა სამრეკლოც.

## რესურსები ინტერნეტში
* ეკლესიის ფოტოები

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ტაგანროგის ნიკოლოზ საკვირველთმოქმედის ეკლესია

**ტაგანროგის ნიკოლოზ საკვირველთმოქმედის ეკლესია** () — მართლმადიდებლური ტაძარი ტაგანროგში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. 

## ისტორია 
1777 წელს აზოვის ფლოტის მხედართმთავარმა და ტაგანროგის პორტის კონტრ-ადმირალმა თეოდორ კლოკაცევმა განცხადებით მიმართა მთავარეპისკოპოს ევგენის, რომ სურდა ტაგანროგის „საზღვაო კვარტალში“ ტაძრის აგება ნიკოლოზ საკვირველთმოქმედის სახელზე.

1778 წელს ტაძარი უკვე აკურთხეს, მალევე იგი გახდა საკათედრო ტაძარი, სანამ ააგებდნენ მიძინების ტაძარს. ეკლესიის პირველ წინამძღვრად დანიშნეს მღვდელი ვორონეჟის ეპარქიიდან ისიდორ ლიახნიცკი. ტაძარი ააგეს მეზღვაურებმა და მისი მრევლიც ძირითადად მეთევზეები იყვნენ. 

1844 წელს ააშენეს ხის სამრეკლო. 1865 წელს ეკლესიის მამასახლისმა განცხადებით მიმართა ქალაქის მმართველობას უსასყიდლოდ გამოეყო მიწის ნაკვეთი სახლის ასაშენებლად, სადაც განთავსდებოდა სკოლა და სასულიერო პირების ოთახები.

1845 წელს ეკლესიას მიაშენეს სამიარუსიანი აგურის სამრეკლო წმინდა დიდმოწამე პარასკევას სახელზე, რომელსაც მოგვიანებით მიაშენეს სატრაპეზო. სამრეკლოც და სატრაპეზოც აგებულია ამპირის სტილში. 

ყირიმის ომის დროს 1855 წლის 22 მაისს ქალაქი ტაგანროგი დაიბომბა, რისი მტკიცებულებაც დარჩა ეკლესიის ჩრდილოეთ კედელზე. 

მეორე მსოფლიო ომის დროს ეკლესიის ხის ნაწილი მთლიანად დაიწვა. 1957 წელს სამრეკლოს ზედა იარუსი ააფეთქეს. 1990 წელს აღდგა სახელმწიფოს ფინანსებით.

## რესურსები ინტერნეტში
* Информация на сайте Таганрогского благочиния 
* Никольский храм на *sobory.ru*

კატეგორია:როსტოვის ოლქის ეკლესიები
კატეგორია:ტაგანროგის ღირსშესანიშნაობები
კატეგორია:XVIII საუკუნის ეკლესიები
ტაგანროგის ღვთისმშობლის მიძინების ტაძარი

**ტაგანროგის ღვთისმშობლის მიძინების ტაძარი** () — მართლმადიდებლური ტაძარი ტაგანროგში, როსტოვის ოლქი, რუსეთის ფედერაცია. ტაძარი არსებობდა 1790 წლიდან 1938 წლამდე და იყო ქალაქის მთავარი, საკათედრო ტაძარი.

## ისტორია 
1770-1780-იან წლებში, მას შემდეგ, რაც ტაგანროგმა დაიწყო ციხესიმაგრის გარეთ განვითარება, ცხადი გახდა, რომ საჭირო იყო მთავარი მოედნის შექმნა. 1782 წელს ამ საქმისთვის გამოყვეს მიწის ნაკვეთი ციხესიმაგრიდან მარჯვენა მხარეს. თანამედროვე ორიენტირებით მოედანი მდებარებდა პეტროვის ქუჩიდან ალექსანდროვის ქუჩამდე, ნეკრასოვისა და უკრაინის შესახვევების ფარგლებში. 1934წელს დაასრულეს სამრეკლოს დანგრევა. 1936 წელს ტაძარს მოხსნეს მეტალის სახურავი. მოგვიანებით ეკლესია ხორბლის შესანახ საწყობად გადააკეთეს, ხოლო 1938 წელს ტაძარი დაანგრიეს.  

ეკლესიის ადგილზე ააშენეს საზოგადოებრივი ტუალეტი.

## რესურსები ინტერნეტში
* Таганрогский Успенский собор на сайте **drevo-info.ru**

## სქოლიო
კატეგორია:ტაგანროგის ღირსშესანიშნაობები
კატეგორია:როსტოვის ოლქის ეკლესიები
კატეგორია:ტაგანროგის დაკარგული ეკლესიები
კატეგორია:XVIII საუკუნის ეკლესიები
AtlasGlobal

**AtlasGlobal** (ძველი სახელწოდება : **AtlasJet**) — თურქული ავიაკომპანია, ბაზირირებული ათათურქის აეროპორტში, სტამბოლში.

thumb|right|AtlasGlobal-ის Airbus A320-200

## მიმართულებები
thumb|right|250px|AtlasGlobal-ის ძველი Boeing 757-200
AtlasGlobal დაფრინავს თურქეთში (სტამბოლი, ადანა, ანტალია, ბოდრუმი, დალამანი, გაზიანთეფი, იზმირი, ყარსი, კაისერი, კონია, ტრაბზონი, ურმია, ვანი), დასავლეთ ევროპაში (ამსტერდამი, მილანი, ლონდონი, პარიზი, სტოკჰოლმი, ციურიხი), აღმოსავლეთ ევროპაში (კიშინოვი, კლუჟ-ნაპოკა, ბელგრადი, სარაევო, ტირანა, ნიქოზია-ჩრდილოეთი), კავკასიაში (თბილისი, ერევანი), ახლო არმოსავლეთში, აზიასა და რუსეთში.

## ფლოტი
მინი|250პქ|Airbus A321-200 Atlasjet-ის სახელზე

## სქოლიო
კატეგორია:თურქეთის ავიაკომპანიები
ბეირუთის წმინდა გიორგის ბერძნულ-მართლმადიდებლური საკათედრო ტაძარი

**წმინდა გიორგის ბერძნულ-მართლმადიდებლური საკათედრო ტაძარი** () — უძველესი გადარჩენილი ეკლესია ბეირუთში. ეკუთვნის ბერძნულ მართლმადიდებლურ საპატრიაქოს. მისი დაარსება მიეწერება ბეირუთის პირველ ეპისკოპოსს — კუარტს. წლების განმავლობაში იგი დაზიანდა. 1772 წელს იგი აღადგინეს ჯვრის ფორმით და სამი ნავით. მას დაემატა ახალი ვერანდა, დასავლეთი ფასადი გაფართოვდა და ჩრდილო-დასავლეთ კუთხეში დაემატა სამრეკლო.

## ლიტერატურა
* Bader, Leila (2010). Saint George Cathedral though history. Beirut: The archaeological crypt museum of Saint George cathedral of the Greek Orthodox.
* Discover Lebanon. أماكن العبادة في لبنان – أماكن العبادة المسيحية في لبنان (in Arabic). Discover Lebanon. Retrieved 17 March 2013.
* Abu-Fadil, Magda (9 January 2011). "Beirut Cathedral Museum Reveals Layers of Christian History". Huffington post. Retrieved 18 March 2013.

## სქოლიო
კატეგორია:ლიბანის ტაძრები
არაბულ-ბიზანტიური ომები

**არაბულ-ბიზანტიური ომები** — მთელი რიგი ომები არაბებსა და აღმოსავლეთ რომის იმპერიას შორის. დაიწყო VII საუკუნეში და გაგრძელდა XI საუკუნის შუა რიცხვებამდე, სანამ არაბთა სახალიფო საბოლოოდ არ დაკნინდა.

არაბები ბიზანტიის ტერიტორიაზე პირველად 630-იან წლებში გამოჩნდნენ და მალევე დაიკავეს მისი უმდიდრესი პროვინციები — სირია და ეგვიპტე. მომდევნო ორმოცდაათი წლის განმავლობაში ომაიანები შეიჭრნენ მცირე აზიაში და ორჯერ შემოარტყეს ალყა კონსტანტინოპოლს. ამავდროულად დაიპყრეს ბიზანტიის აფრიკული პროვინციების უმრავლესობა. სიტუაცია დასტაბილურდა კონსტანტინოპოლის მეორე ალყის შემდეგ, როდესაც არაბები მარცხმა გარკვეული ხნით შეაყოვნა. აბასიდების მმართველობის დროს სიტუაცია უფრო გამოსწორდა — დაიდო რამდენიმე ზავი, იყო ბევრი ელჩობა, მაგრამ ამის მიუხედავად ყოველწლიურად ხდებოდა თარეში და კონტრშეტევები ერთმანეთის მიმართულებით.

ომის პირველ საუკუნეებში ბიზანტიელები მუდმივად თავს იცავდნენ. ისინი როგორც წესი, მუდმივად უკან იხევდნენ და ციხე-სიმაგრეებსა და ქალაქებში მაგრდებოდნენ. მხოლოდ 740 წლის შემდეგ დაიწყეს კონტრშეტევებზე გადასვლა, მაგრამ არაბებმა მოახერხეს მათი შეჩერება მცირე აზიაში. 861 წლიდან — ბიზანტიის სათავეში მაკედონელთა დინასტიის მოსვლიდან დაიწყო კონტრშეტევების დიდი ტალღა, თანაც ამ დროს სახალიფო დაშლილი და შემცირებული. 920-976 წლებში ბიზანტიელებმა საბოლოოდ მოახერხეს მათი წინააღმდეგობის გარღვევა და აღადგინეს კონტროლი ჩრდილოეთ სირიასა და სომხეთში. ამ საუკუნეებში გაიმართა ბევრი საზღვაო ბრძოლა არაბებსა და ბიზანტიელებს შორის.

ამ ომის განმავლობაში, ხმელთაშუა ზღვაში არაბებმა დაიპყრეს ბიზანტიელთა კუთვნილი უამრავი კუნძული. მათ შორის აღსანიშნავია სიცილია, კრეტა და როდოსი. ამ ორ უკანასკნელზე ბიზანტიელებმა მოახერხეს კონტროლის აღდგენა.

## ლიტერატურა
*Ahmad ibn Yahya al-Baladhuri. Futuh al-Buldan. See a translated excerpt ("The Battle of Yarmouk and after") in Medieval Sources .
*
*Theophanes the Confessor. *Chronicle*. See original text in [Documenta Catholica Omnia](http://www.documentacatholicaomnia.eu/03d/0700-0800,_Theophanes_Abbas_Confessor,_Chronographia_(CSHB_Classeni_Recensio),_GR.pdf) (PDF).
*Zonaras, Joannes, *Annales*. See the original text in [Patrologia Graeca](http://www.documentacatholicaomnia.eu/04z/z_1050-1150__Ioannes_Zonaras__Annales_(Libri_01_15)_(MPG_0134_0039_1414)__GM.pdf.html).

## სქოლიო
კატეგორია:ომები არაბების მონაწილეობით
კატეგორია:ბიზანტიის იმპერიის ომები
დილარამ ხანუმი

**დილარამ ხანუმი** (სპარს.:دلارام خانم‎‎; დ. დაახლ. 1595 — გ. 1647) — სეფიანთა ირანის შაჰის, სეფი I-ის დედა, შაჰ-აბას I-ის ვაჟის, მუჰამედ ბაყერ მირზას ერთ-ერთი ცოლი, წარმოშობით ქართველი. 

## ბიოგრაფია
1610 წელს მოხვდა სეფიანთა შაჰის ჰარამხანაში. აბას I-მა ის საკუთარ ვაჟსა და მემკვიდრეს, მუჰამედ ბაყერს მიათხოვა. 1611 წელს მან გააჩინა მომავალი შაჰი,  აბულ-ნასერ საამ მირზა. 

1615 წელს შაჰმა ღალატის ბრალდებით სიკვდილით დასაჯა მუჰამედ ბაყერი. დილარამ ხანუმი ხორასანიდან ისპაჰანის სასახლეში გადაიყვანეს. მისი ვაჟი კი ჰარამხანაში გამოკეტეს. შაჰ-აბასმა თავისი ვაჟის უდანაშაულობის გარკვევის შემდეგ თავის მემკვიდრედ სწორედ მისი უფროსი შვილიშვილი, საამ მირზა დაასახელა. 1629 წელს შაჰის გარდაცვალების შემდეგ, საამ მირზა **სეფი I**-ის სახელით ავიდა ირანის ტახტზე. 

დილარამ ხანუმის გავლენა დღითი დღე იზრდებოდა. პროფესორ, დევიდ მუროუს მიხედვით, 1632-1633 წლებში სეფიანთა დინასტიის უფლისწულებისა და პოლიტიკური მოღვაწეების სიკვდილით დასჯაში დიდი წვლილი სწორედ მას მიუძღოდა. შაჰ-აბასის გავლენიანი მამიდის, ზეინებ ბეგუმის თავიდან მოშორების შემდეგ დილარამ ხანუმი გახდა ისპაჰანის სასახლის ჰარამხანის მმართველი. სარგებლობდა თავისი ვაჟის ინერტულობით და სახელმწიფო საქმეებს განაგებდა. 1633 წელს მისი გავლენით შაჰ-სეფიმ დიდ ვეზირად დანიშნა მუჰამად სარუ თაქი.

1642 წელს სეფი I გარდაიცვალა. ტახტი მემკვიდრეობით დილარამის შვილიშვილს, აბას II-ს ერგო. ძალაუფლება სწორედ დილარამ ხანუმის, მისი რძლის, ქართველი ანა ხანუმისა და დიდ ვეზირ მუჰამად სარუ თაქის ხელში აღმოჩნდა. იმავე წელს დილარამის ბრძანებით 10 წლის აბასი სასწავლებლად ყაზვინში გაგზავნეს, ხოლო მის დანარჩენ შვილიშვილებს იმპერიის სტაბილურობის მიზნით თვალები დათხარეს და  ჰარამხანაში გამოკეტეს. 

1645 წელს ისპაჰანში აჯანყებამ იფეთქა, რომლის დროსაც ამბოხებულებმა მოკლეს ვეზირი სარუ თაქი. იმპერია დიდმა არეულობამ მოიცვა. გამორჩეულ ქალაქებში თითოეულ ამბოხს ფართომასშტაბური აჯანყებები მოსდევდა. 1647 წელს დილარამ ხანუმი გარდაიცვალა. გარდაცვალების მიზეზად სახელდება მოწამვლა. აღსანიშნავია ის ფაქტიც, რომ იმავე წელს გაურკვეველ ვითარებაში გარდაიცვალა ანა ხანუმი და მმართველობის სადავეები 15 წლის შაჰ-აბას II-ის ხელში აღმოჩნდა.

## იხილეთ აგრეთვე
* სეფი I
* აბას II
* სეფიანთა იმპერია

## წყარო
* Blow, David (2009). Shah Abbas: The Ruthless King Who became an Iranian Legend. London, UK: I. B. Tauris & Co. Ltd. p. 20. ISBN 978-1845119898. 

კატეგორია: დაბადებული 1595
კატეგორია: გარდაცვლილი 1647
კატეგორია:ირანის მმართველები
კატეგორია:ქართველები ირანში
Bravo Airways

**Bravo Airways** — უკრაინული ჩარტერული ავიაკომპანია.

## მიმართულებები : 
* უკრაინა : კიევი-ჟულიანი (ჰაბი), ხარკივი, ოდესა
* მონტენეგრო : **ჩარტერული ** : ტივატი, პოდგორიცა
* მალტა : **ჩარტერული** : ვალეტა
* საბერძნეთი : **ჩარტერული** : ჰერაკლიონი
* ბულგარეთი : **ჩარტერული** : ბურგასი
* ალბანეთი : **ჩარტერული** : ტირანა
* თურქეთი : **ჩარტერული** : დალამანი, ანტალია, ბოდრუმი
* საქართველო : თბილისი, ბათუმი, ქუთაისი

## ფლოტი

## რესურსები ინტერნეტში
* 

## სქოლიო
კატეგორია:უკრაინის ავიაკომპანიები
პავლე ტაგანროგელის ეგვტერი

**პავლე ტაგანროგელის ეგვტერი** () — საკულტო ნაგებობა ტაგანროგში, როსტოვის ოლქი, რუსეთის ფედერაცია. ეგვტერი პირველად აღიმართა 1905 წელს პავლე პავლეს ძე სტოჟკოვის დაკრძალვის ადგილზე. ეგვტერი მიეკუთვნება რუსეთის მართლმადიდებელი ეკლესიის მოსკოვის საპატრიარქოს. კონფესია  - მართლმადიდებლობა. 

მისამართი: ტაგანროგი, ბანაკის შესახვევი № 2.

## ისტორია 
ტაგანროგის ძველ სასაფლაოზე არის ადგილი, სადაც დაკრძალულია რუსეთის მართლმადიდებელი ეკლესიის წმინდანი პავლე პავლეს ძე სტოჟკოვი, რომელიც ცნობილია პავლე ტაგანროგელის სახელით. მისი დაკრძალვა გაიმართა 1879 წლის მარტში, მისი დაკრძალვის ადგილი შემოღობილია. მისი საფლავის დაცვისა და შენახვისათვის 1905 წელს მიიღეს გადაწყვეტილება საფლავზე აეშენებინათ ხის ეგვტერი. მისი სამშენებლო ზომები იყო  7 х 10 მ. ეგვტერს ჰქონდა 2 შესასვლელი და 7 ფანჯარა. ოვალურ სახურავზე განთავსებული იყო ჯვარი. ხის ეგვტერი დაიწვა 1912 წლის 12 ივლისს.

მორჩილი მარია ველიჩკო ცდილობდა აეშენებინა ქვის ეგვტერი, რაზეც თანხმობა მიიღო 1913 წელს. ეგვტერი ააგეს და მისი კურთხევა მოხდა 1914 წლის 29 ივნისს. ეკლესიას ჰქონდა ხუთი გუმბათი. ეგვტერის შიგნით განთავსებული იყო მარმარილოს კანკელი, რომელიც გაფორმებული იყო ბერძნულ-ბიზანტიურ სტილში. ეგვტერის მშენებლობა დაჯდა 20 000 რუბლი. თანხა შეაგროვეს საქველმოქმედო შემოწირულობებით. საბჭოთა ხელისუფელბის პერიოდში, 1925 წელს ეგვტერი დაანგრიეს. მისი აღდგენა მოხდა 1995 წელს კვლავ საქველმოქმედო შემოწირულობების დახმარებით. ამჟამად ეგვტერი დაგეგმარებით სწორკუთხაა შენობაა, რომელსაც აქვს კარვისებური გუმბათი.

## სქოლიო 
კატეგორია:ტაგანროგის ღირსშესანიშნაობები
კატეგორია:როსტოვის ოლქის ეკლესიები
კატეგორია:XX საუკუნის ეკლესიები
დარეჯან შილდელი

**დარეჯან შილდელი** — ქართველი სახელოვანი ქალი, მან ლეკების შემოსევებისგან არაერთხელ იხსნა შილდის მოსახლეობა. მისი ზუსტი დაბადების და გარდაცვალების თარიღები უცნობია. 

## თქმულება 
დარეჯან შილდელის შესახებ ერთ-ერთი ქართული ხალხური თქმულება შემდეგს გვიამბობს: „საკვირველი ქალი ყოფილა დარეჯან შილდელი, მას შინაურები „პაპიდა დარეჯოს“ უწოდებდნენ. სიმამაცით გამსჭვალული იყო მთელ ამ მხარეში. ცხენის ჯირითი და იარაღის ხმარება ისე კარგად იცოდა, რომ ბევრი ვაჟკაცი შენატროდა.

ერთხელ ლეკები შემოსულან შილდაში, დარეჯან-შილდელი მტრის დასახვედრად თადარიგს შემოსდგომია. ქალი თუ კაცი, ბავშვი თუ დიდი, მოხუცი თუ ახალგაზრდა, ერთ გამაგრებულ ადგილას შეუყვანია, თვითონ თოფით და გალესილი ხმლით შეიარაღებული ღია კარს ამოფარებია.
რამდენიმე ცხენოსანი ლეკი შევიდა იმ სახლის ეზოში, სადაც დარეჯანს ჰყავდა ხალხი შეხიზნული. ლეკებმა რომ კარი ღია დაინახეს, ეგონათ მცხოვრებლები გაქცეულანო და გადაწყვიტეს სახლის გაძარცვა. ცხენები ურმის ჭალზე გამოაბეს, ხოლო ერთი ლეკი კი სასწრაფოდ გაიქცა სახლისკენ, რომ მოესწრო ნადავლის ხელში ჩაგდება. შედგა თუ არა ფეხი, დარეჯანმა ხანჯალი დაჰკრა გულში და უხმოდ გააგორა. შეხიზნულებმა მკვდარი ლეკი მიმალეს, რომ სახლში შემოსულ სხვა თავდამსხმელებს არ დაენახათ. შემოვიდა მეორე ლეკი, ამასაც დარეჯანმა ისე მოხერხებულად დაარტყა ხმალი, რომ თავი შუაზე გაუხეთქა. დარეჯანმა მოკლული იქვე კუთხეში მიმალა, ხოლო კარებისაკენ რომ გამობრუნდა, კაბა რაღაცას წამოედო, დარეჯანი მიბრუნდა და დაინახა, რომ კაბა წამოდებოდა მკვდარი ლეკის ხანჯლის წვერს. მან მკვდარს ხანჯალი სასწრაფოდ ააძრო და კვლავ კარებს უკან ჩადგა. ამ დროს შეამჩნია, რომ ლეკი კარებში შემოდიოდა. დარეჯანმა მოსულს ისე მოულოდნელად და ღონივრად შემოუქნია ხანჯალი, რომ მას ხანჯლიანი მარჯვენა ჩამოათალა. გამწარებულმა ლეკმა ღრიალი მორთო, მაგრამ ბევრი აღარ აცადეს, ისიც შეათრიეს სახლში და წუთისოფელს გამოასალმეს.

დარეჯანმა ამ გაცხარებულ ბრძოლაში მალულად ხუთი ლეკი მოკლა, ამით მან საშუალება მისცა შილდელებს მტრის დარბევისაგან გადარჩენილიყვნენ. ლეკები დარწმუნდნენ, რომ ამ სახლში არავინ არ იყო, რადგან დარეჯანის უხმაურო ბრძოლა მათთვის შეუმჩნეველი იყო. მათ დალაშქრული სოფელი დატოვეს. ამ სახლს გვერდი აუარეს და აჩქარებით გაეშურნენ დაღესტნისკენ“.

## ლიტერატურა
* დავით ქორიძე, „სახელოვანი ქართველი ქალები“, თბ., 1965.

კატეგორია:ქართველი ქალები
Dniproavia

**Dniproavia** — უკრაინული ავიაკომპანია, რომელიც ბაზირებულია დნიპროში.

## მიმართულებები
დნიპროავია დაფრინავს უკრაინაში (კიევი, დნიპრო, ლვივი, ოდესა, ივანო-ფრანკივსკი) და უცხოეთში (ბათუმი, თბილისი, თელ-ავივი, სოფია, ბუქარესტი).

## ფლოტი

## რესურსები ინტერნეტში
* ოფიციალური საიტი

კატეგორია:უკრაინის ავიაკომპანიები
ტაგანროგის წმინდა გიორგის ეკლესია

**ტაგანროგის წმინდა გიორგის ეკლესია** () — მართლმადიდებლური ტაძარი ტაგანროგში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.

## ისტორია 
1931 წელს, მთავრობის გადაწყვეტილებით ტაგანროგის იოანე ნათლისმცემლის ეკლესია დაიხურა, ადგილობრივი მოსახლეობა ეკლესიის გარეშე დარჩა. 

1943 წლის 26 მაისს მეტალურგიული ქარხნის მუშებმა და ქალაქის მოსახლეობამ მიმართა ოკუპრიებული ტაგანროგის ბურგომისტრს, რათა გაეხსნა ძველი ფოსტის ქუჩაზე (ამჟამად ძერჟინსკის ქუჩა) წმინდა გიორგის სახელობის ეკლესია. ხელისუფლებამ თანხმობა განაცხადა. ეკლესია გამიზნული იყო კასპეროვკის, სკარამანგოვკისა და ნოვოსელოვკის მრევლისათვის. ეკლესია გაიხსნა მაღაზიის პატარა შენობაში.  

1945 წელს წმინდა გიორგის ეკლესია გადაიტანეს ახლოს მდებარე მცირე ქვის ბეღელში. ახალ შენობაში ეკლესიის კურთხევა შეასრულა ეპისკოპოსმა იოსებ ტაგანროგელმა. 

1945 წლიდან 1986 წლამდე ეკლესია დარცა ჩრდილში, ღვთისმსახურება მიმდინარეობდა მშვიდად და შეუმჩნევლად. 1986 წელს ეკლესიის წინამძღვრდ დაინიშნა არიან პნევსკი. მისი პროექტის მიხედვით დაიწყო ახალი ეკლესიის მშენებლობა. მოახდინეს ძველი ბეღელის დემონტაჟი და აგური გამოიყენეს ახალი ეკლესიის მშენებლობაში.

## რესურსები ინტერნეტში
* Информация на сайте Таганрогского благочиния 
* Новая жизнь старого храма 
* В Таганроге начато строительство-реконструкция храма великомученика Георгия Победоносца 

## სქოლიო
კატეგორია:ტაგანროგის ღირსშესანიშნაობები
კატეგორია:როსტოვის ოლქის ეკლესიები
ჰისაჰი

**ჰისაჰი** — სოფელი ჩრდილოეთ ლიბანში, აკარის რაიონში, სირიის საზღვართან ახლოს. დასახლებულია ალავიტებით და სუნიტებით.

ლიბანის მეორე ომის დროს, 2006 წელს სოფელში მდებარე ხიდი დაბომბეს ისრაელის საჰაერო ძალებმა, რასაც 12 ადამიანი ემსხვერპლა.

## სქოლიო 
## რესურსები ინტერნეტში
*Hayssa 

კატეგორია:აკარის რაიონის სოფლები
განათლება იემენში

**განათლება იემენში** — მთავრობის ნომერ პირველი პრიორიტეტი. უკანასკნელი ათწლეულის განმავლობაში ბიუჯეტის დიდი ნაწილი იყო განკუთვნილი განათლებისთვის და ირყეოდა მთლიანი მთავრობის დანახარჯების 14%-იდან 20%-მდე, ხოლო 2000 წლისთვის ის იყო 32.8%. განათლების დანახარჯები არის 9,6% მშპ-სი 2001 წლისთვის, როგორც მოცემულია ქვევითა ცხრილში. მიუხედავად იმისა, რომ იემენის მთავრობა ითვალისწინებს საყოველთაო, სავალდებულო და უფასო განათლებას ბავშვებისთვის 6-იდან 15 წლამდე, ხოლო აშშ-ს სახელმწიფო დეპარტამენტის ანგარიშის მიხედვით სავალდებულო დასწრება არ არის აღსრულებადი. ქვეყანა იკავებს 177-იდან 150-ე ადგილს ადამიანური განვითარების ინდექსის მიხედვით და 121-ე ადგილს 140 ადგილიდან გენდერული განვითარების ინდექსის მიხედვით. 2005 წელს იემენის სასკოლო ასაკის მოსახლეობის 81% ირიცხებოდა დაწყებით სკოლაში, ხოლო მოსახლეობის მდემდრობითი სქესის ჩართულობა 74% იყო. რაც შეეხება საშუალო განათლებას, 2005 წელს სასკოლო ასაკის მოსახლეობის მხოლოდ 46% ირიცხებოდა საშუალო სკოლაში, ხოლო მდედრობითი სქესის წარმომადგენელთა მხოლოდ 30%. ქვეყანა ჯერ კიდევ ცდილობს საჭირო ინფრასტრუქტურის უზრუნველყოფას. სასკოლო ინვენტარი და სასწავლო მასალები არის დაბალი ხარისხის, საკლასო ოთახები არის ძალიან ცოტა რაოდენობის და მასწავლებელთა ფაკულტეტეტი არაადეკვატურია.

## ზრდადი უმუშევრობა 
უმუშევრობა არის ძირითადი პრობლემა, რომელსაც სჭირდება გადაჭრა მოსახლეობის ზრდასთან ერთად და საგანმანათლებლო სისტემა ცდილობს არ ჩამორჩეს ახალ მოთხოვნებს შრომის ბაზარზე. 1999 წელს ახალგაზრდების უმუშევრობა იყო 18.7% და ისევე როგორც ახლო აღმოსავლეთისა და ჩრდილოეთ აფრიკის ნებისმიერ ქვეყანაში უმუშევრობა უმაღლესი განათლების მქონე ქალებისა იყო ასევე ძალიან მაღალი. ეს ფასდება სამუშაო ძალის სიმცირის შესახებ კვლევის მეშვეობით 1999 წლიდან, უმუშევარი ადამიანების რიცხვი შეიძლება გაიზარდოს მილიონამდე 2006 წლისთვის, რაც არის 16.5% სამუშაო ძალისა.

ბიზნესის კეთების 2009 წლის ანგარიშის მიხედვით, უნარ-ჩვევების ნაკლებობა სამუშაო ძალისა არის ასევე ერთ-ერთი ძირითადი პრობლემა კერძო კომპანიებისთვის იემენში ბიზნესის დაწყებისა.

შეზღუდული რაოდენობის სკოლები და დასაქმების შესაძლებლობები, გადატვირთული და დაბალი ხარისხის განათლება ხელისშემშლელი ფაქტორებია, რომლებიც გავლენას ახდენენ ოჯახებზე გოგოების სკოლაში გაშვების საკითხში. გარდა ამისა, კაცი მასწავლებლების კონსერვატიული დამოკიდებულება გოგოებისადმი, სკოლებს შორის დაშორება სოფლად, წიგნებისა და სასწავლო მასალების დეფიციტი  და მშობლების ფინანსური სიდუხჭირე ზღუდავს გოგოების განათლების შესაძლებლობებს.

## წიგნიერება 
გაერთიანებული ერების ორგანიზაციის მიხედვით, ზრდასრულთა წერა-კითხვის ცოდნის დონე იემენში 2007 წლისთვის ქალებში იყო 40,5%, ხოლო კაცებში 77%. საერთო წიგნიერების მაჩვენებელი 15 ან მეტი წლის მოსახლეობისა იყო 49%. ასევე იყო გაუმჯობესებაც, 1994 წელს წიგნიერების მაჩვენებელი იყო 37.1%, ხოლო 2007 წლისთვის 58.9%-ს მიაღწია. შედარებისთვის, დაბალი შემოსავლის მქონე ქვეყნებში წიგნიერების მაჩვენებელი საშუალოდ არის 60%.

## სქოლიო
კატეგორია:განათლება იემენში
კალიტვენსკაიის ღვთისმშობლის მიძინების ეკლესია

**კალიტვენსკაიის ღვთისმშობლის მიძინების ეკლესია** () — მართლმადიდებლური ეკლესია კალიტვენსკაიაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. 

## ისტორია 
ადგილობრივი ქვით ნაშენი ეკლესია ღვთისმშობლის მიძინების სახელზე, რომელიც მდებარეობს როსტოვის ოლქის სტანიცა კალიტვენსაკაიაში ააგეს დაახლოებით 1809-1833 წლებში, არქიტექტორ ი. სტაროვის პროექტის მიხედვით. ეკლესიის კურთხევა მოხდა 1833 წელს. ტაძარი მდებარეობს ჩრდილოეთის დონეციდან 425 მეტრში. ტაძრის საკურთხეველი სამნაწილიანია, რომლებიც ერთმანეთისაგან გამოყოფილია თაღებით. 

ტაძარი აგებულია კლასიციზმის სტილში. ტაძრის კანკელი დამზადებულია იტალიელი ოსტატების მიერ. ეკლესიის კედლები მოხატულია. ტაძარი ააგეს მრევლის შემოწირულობით.

ეკლესიას აქვს სამი საკურთხეველი: 

* მთავარი საკურთხეველი - ღვთისმშობლის მიძინების სახელზე.
* ჩრდილოეთის საკურთხეველი - დიმიტრი თესალონიკელის სახელზე
* სამხრეთის საკურთხეველი - იოანე ნათლისმცემლის სახელზე. 

1872 წელს კალიტვენსკაიის ღვთისმშობლის მიძინების ეკლესიას გარშემო შემოავლეს ღობე. 
მეორე მსოფლიო ომის პერიოდში ეკლესია დაკეტილი იყო. მოგვიანებით შენობაში ორჯერ გაჩნდა ხანძარი. ომის შემდეგ ეკლესიას სასუქის საწყობად იყენებდნენ. 1980-იანი წლების ბოლოს ეკლესია აღადგინეს. 2006 წლიდან კი დაიწყეს ტაძრის გარემონტება. 

ეკლესიის მახლობლად მდებარეობს ჭა, რომელიც ფართოდაა ცნობილი XIX საუკუნიდან, თავისი სამკურნალო თვისებები გამო. 

ამჟამად ეკლესია მოქმედია. მიეკუთვნება შახტინის ეპარქიას.

## რესურსები ინტერნეტში
* Э. А. Сокольский. Ст. Чудо на Донце. Донской временник. Краеведение Ростовской области.
* Калитвенская. Церковь Успения Пресвятой Богородицы
* Калитвенская – жемчужина на Донце  
* Станицы Калитвенской  Успенская церковь. Духовенство области войска Донского

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
შახტის ღვთისმშობლის კვართის ტაძარი

**შახტის ღვთისმშობლის კვართის ტაძარი** () — მოქმედი საკათედრო მართლმადიდებლური ტაძარი შახტიში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.

## ისტორია 
XX საუკუნის დასაწყისში ქალაქ ალექსანდროვ-გრუშევსკში (ამჟამად ქალაქი შახტი) იყო ორი მოქმედი ხის ეკლესია — პეტრე-პავლესა და ალექსანდრე ნეველის სახელობისა. ეს ეკლესიები უკვე ვეღარ აკმაყოფილებდა მრევლს, სწორეს ეს გახდა მიზეზი დონის სასულიერო კონსისტერიას მიეღო გადაწყვეტილება ახალი ქვის ეკლესიის მშენებლობის შესახებ. ეკლესიის მშენებლობა დაიწყო 1899 წელს.

ახალი ეკლესიის მშენებლობის დასრულებისთანავე ძველი ეკლესია დაშალეს, ხოლო 1902 წელს ააგეს ახალი აგურის ეკლესია, რომელიც აკურთხეს ღვთისმშობლის კვართის (კვართის) სახელზე. ახალი ტაძრის მრევლთა რიცხვმა 4 000-ს მიაღწია, ტაძართან იყო დიდი ბიბლიოთეკა, მუშაობდა საეკლესიო-სამრევლო სკოლა, სადაც სწავლობდა ასი მოსწავლე. 

ჯვარ-გუმბათოვანი ღვთისმშობლის კვართის ტაძრის ზომები იყო სიგრძე — 21,3 მეტრი, სიგანე — 12,8 მეტრი. ტაძარი აგებული იყო ეკლექტიკის სტილში. ჰქონდა ოთხი კარი, 16 ფანჯარა ეკლესიას და 10 სამრეკლოს. ეკლესიის გუმბათი დაფარული იყო რკინით. გუმბათზე ასევე დამაგრებული იყო რკინის ჯვარი. 

ტაძარში ღვთისმსახურება მიმდინარეობდა 1917 წლის შემდეგაც. მაგრამ ალექსანდროვ-გრუშევსკში საბჭოთა ხელისუფლების დამყარების შემდეგ ქალაქს უწოდეს შახტი, ხოლო 1922 წელს ტაძრის ყველა სიმდიდრის ნაციონალიზაცია მოახდინეს. 1923 წელს დახურეს ქალაქის სამივე მართლმადიდბლური ტაძარი. 

მოგვიანებით მრევლმა გადაწყვიტა გაეხსნა რელიგიური საზოგადოება ღვთისმშობლის კვართის ეკლესიაში.  მისი წესდება შეთანხმებული იყო ახალ ხელისუფლებასთან.  1933 წლის თებერვალში ეკლესია საბოლოოდ დახურეს. მოანგრიეს ეკლესიის გუმბათი, ეკლესიიდან გაიტანეს ღვთისმსახურების წიგნები და ხატები. ეკლესიის შენობაში ტრამვაის სარემონტო სახელოსნო დეპო გახსნეს. სახელოსნო მუშაობდა 1990 წლამდე. 

1997 წელს ტრამვაის დეპოს ეწვია როსტოვისა და ნოვოჩერკასკის ეპარქიის მთავარეპისკოპოსი პანტელეიმონი, რომელმაც დალოცა ეკლესიის აღორძინება. 

1998 წლის შემოდგომაზე უკანასკნელმა ტრამვაიმ დატოვა ეკლესიის შენობა. დაიწყეს ეკლესიის აღდგენა, თუმცა ტაძრის ნახაზები არ შემონახულა. აღდგენა მიმდინარეობდა შემონახული 1912 წლის ფოტოების მიხედვით. 

ამჟამად ღვთისმშობლის კვართის ეკლესია წარმოადგენს შახტინის ეპარქიის სასულიერო და ადმინისტრაციულ ცენტრს. 

ეკლესიის მთავარი დღესასწაულია 14 ოქტომბერი - კვართის (კვართის) დღესასწაული.

## რესურსები ინტერნეტში
* Покровский кафедральный собор
*Собор Покрова Пресвятой Богородицы (Шахты)
* Покровский кафедральный собор г. Шахты торжественно отметил храмовый праздник 
* Шахты. Кафедральный собор Покрова Пресвятой Богородицы.

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ATA Airlines

**ATA Airlines** — ირანული ავიაკომპანია, რომელიც ახორციელებს ეროვნულ და რამდენიმე საერთაშორისო ფრენებს  თეირანიდან და თავრიზიდან.

thumb|ATA Airlines-ს Airbus A320-200 რომელიც ეშვება თავრიზის საერთაშორისო აეროპორტში

## ფლოტი

## მიმართულებები
*თავრიზიდან : აჰვაზი, ბაქო, ისპაჰანი, სტამბოლი-ათათურქი, კიშის კუნძული, მეშჰედი, შირაზი, თეირანი-მეჰრაბადი
*თეირანი (მეჰრაბადი) : აჰვაზი, არდაბილი, ბანდარ აბასი, კიშის კუნძული, მეშჰედი, შირაზი, თავრიზი, ურმია
*თეირანი (იმამ ხომეინი) : ბაქო, სტამბოლი, თბილისი

## რესურსები ინტერნეტში
*ოფიციალური ვებსაიტი 
*ATA Airlines Fleet list 
*ATA Airlines photos 

კატეგორია:ირანის ავიაკომპანიები
Ellinair

**Ellinair** — ბერძნული ავიაკომპანია, რომელიც ახორციელებს ფრენებს ათენიდან, სალონიკიდან და ჰერაკლიონიდან.

thumb|Ellinair-ის Airbus A319-100

## მიმართულებები
Ellinair დაფრინავს სალონიკიდან, ათენიდან და რამდენიმე ფრენებს ახორციელებს ჰერაკლიონიდან და კორფუდან.
* ეროვნული მიმართულებები: ათენი, სალონიკი, ჰერაკლიონი, კორფუ, სანტორინი, მიკონოსი, როდოსი და კავალა.
* საერთაშორისო მიმართულებები: თბილისი, ბერლინი-ტეჟელი, ფრანკფურტი, შტუტგარტი, ბარი, ბუქარესტი, კლუჟ-ნაპოკა, მიუნხენი, კატოვიცე, ვარშავა, მინერალნიე-ვოდი, მოსკოვი-შერემეტიევო და ვნუკოვო, ნოვოსიბირსკი, სანქტ-პეტერბურგი, ეკატერინბურგი, ბელგრადი, კიევი-ბორისფილი, ხარკივი, დნიპროპეტროვსკი და ოდესა.

Ellinair ასევე ახორციელებს ჩარტერულ რეისებს. მათი უმეტესობა რუსეთისა და ჩრდილოეთ ევროპის მიმართულებით ხორციელდება.

## ფლოტი

## სქოლიო
კატეგორია:საბერძნეთის ავიაკომპანიები
ტაგანროგის იოანე ნათლისმცემლის ეკლესია

**ტაგანროგის  იოანე ნათლისმცემლის ეკლესია** () — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია. ეკლესიის მშენებლობა დაიწყო 1903 წელს არქიტექტორ სერგეი გუშჩინის პროექტის მიხედვით. ეკლესია დახურეს 1931 წელს. 

## ისტორია 
XIX საუკუნის მეორე ნახევარში დაიწყო ტაგანროგის ჩრდილოეთი კონცხის სამრეწველო ათვისება. 1890-იან წლებში ბელგიელებმა უკვე ააშენეს მეტალურგიული და საქვაბე ქარხნები. სწრაფად გაიარდა ტაგანროგის უბნების სკარამანგოვკის, კასპეროვკისა და ნოვოსელიოვკის მოსახლეობის რაოდენობა. თუმცა ამ რაიონში არ იყო არცერთი ეკლესია. 1901 წელს ეკატერინოსლავის სასულიერო კონსისტორიამ გააგზავნა შეკითხვა ახლად განვითარებულ უბნებში ეკლესიის მშენებლობის შესაძლებლობის შესახებ.

ამ იდეას მხარი დაუჭირეს ახლომდებარე ქარხნს წარმომადგენლებმა. საერთო კრებაზე მიირეს გადაწყვეტილება, რომ ეკლესია ეკურთხებინათ იოანე ნათლისმცემლის სახელზე და უნდა აეგოთ სკარამანგოვკის ცენტრში. დასახლება სკარამანგოვკა დააარსა მდიდარმა ვაჭარმა და ტყავის ქარხნის მფლობელმა, წარმოშობით ბერძენმა ივან სკარმანაგამ, რომელიც გარდაიცვალა 1902 წელს. 

ეკლესია მშენებლობა დაიწყეს 1903 წლის 14 მაისს, ამბროსიევკის ქუჩისა და ტყავის მეორე შესახვევის გადაკვეთაზე. ეკლესიის პროექტის ავტორი იყო ადგილობრივი არქიტექტორი სერგეი გლუშცინი. ეკლესიის მშენებლობა დასრულდა მეორე წელს.

1929 წელს ქალაქის საბჭომ მიიღო გადაწყვეტილება ეკლესიის დახურვის შესახებ. ამ გადაწყვეტილების მიხედვით ეკლესიის შენობა გადაეცა საშუალო სკოლას. 

მრევლი ვერ ეგუებოდა აღნიშნულ გადაწყვეტილებას. ეკლესიის შენარჩუნების თხოვნით მათ მოაგროვეს 700 ხელმოწერა, თუმცა 1931 წლის 11 ნოემბერს ხელისუფლებამ მიიღო საბოლოო გადაწყვეტილება: „წმინდა იოანე ნათლისმცემლის ეკლესია დაიხუროს, შენობა გამოიყენონ კინო-კლუბად, ხოლო საეკლესიო ქონება ჩამოერთვას“.

## რესურსები ინტერნეტში
* Храм во имя пророка Иоанна Предтечи на сайте **drevo-info.ru**

## სქოლიო
კატეგორია:ტაგანროგის ღირსშესანიშნაობები
კატეგორია:როსტოვის ოლქის ეკლესიები
კატეგორია:ტაგანროგის დაკარგული ეკლესიები
კატეგორია:XX საუკუნის ეკლესიები
შტალბერგის სახლი

**შტალბერგის სახლი** () — ძველი სახლი ტაგანროგში, როსტოვის ოლქი, რუსეთის ფედერაცია. შენობა აგებულია XIX საუკუნის მეორე მეოთხედში. სახლი 1992 წლის 18 ნოემბრის № 301 დადგენილების მიხედვით არის რუსეთის ფედერაციის რეგიონული მნიშვნელობის კულტურული მემკვიდრეობის ძეგლი. 

მისამართი: ტაგანროგი, პეტროვის ქუჩა № 105.

## ისტორია 
XIX საუკუნის მეორე მეოთხედში ქალაქ ტაგანროგში, პეტროვის 105-ში ააგეს ახალი სახლი კლასიციზმის სტილში. 1840-იან წლებში მისი მფლობელი იყო გერმანელი ებერგარდ ლორენცი. იგი ასწავლიდა ლათინურსა და გერმანულს ვაჟთა გიმნაზიაში. მისმა ცოლმა ადელაიდა ლუდვიგის ასულმა 1848 წელს საკუთარ სახლში გახსნა „ქალთა პანსიონატი“. ეს იყო დახურული ტიპის სკოლა. 1863 წისთვის აქ სწავლობდა 32 გოგონა. მოსწავლეები აქ დადიოდნენ დონის როსტოვიდან, დონის ნახიჩევანიდან, ნოვოჩერკასკიდან. XIX საუკუნის მესამე მეოთხედში მესამე გილდიის ვაჭარმა მატრონა ბატაშევაიამ (მისი ძირითადი სავაჭრო მოღვაწეობა იყო შქარის პროდუქტებით ვაჭრობა) რამდენიმე შენობა ააგო სახლის ტერიტორიაზე. 

1882 წლის (სხვა ცნობებით 1886 წლის) 2 მარტს სახლში გაიხსნა ახალი სასწავლო დაწესებულება. აქ ასწავლიდნენ მ. გრეკოვი, ე. გრეკოვა, ა. ბლონსკაია. სკოლის რწმუნებული იყო აქილეს ალფერაკი. 

XX საუკუნის დასაწყისში სახლი გახდა ტირასპოლელი ვაჭრის ალექსანდრე შტალბერგის კუთვნილება, რომლის გვარის მიხხედვითაც სახლმა მიიღო სახელწოდებადა ასე მოიხსენიება ისტორიულ წყაროებში. 1910 წელს სახლში ალექსანდრე პეროვმა გახსნა ფოტოატელიე, რომელმაც დიდი პოპულარობა მოიპოვა ქალაქის მოსახლეობაში. 1920-იან წლებში სახლში განათავსეს მეტალის საქვაბეთა ქარხნის კლუბი. 1992 წელს პეტროვის 105-ში მდებარე სახლი არქიტექტურის ძეგლად აღიარეს. დაცულია კანონის მიერ.

## სქოლიო
კატეგორია:ტაგანროგის ღირსშესანიშნაობები
Dive Bar Tour

**Dive Bar Tour**  — ამერიკელ პოპ მომღერალ ლედი გაგას მინი ტურნე, რიგით მეხუთე სტუდიური ალბომის *Joanne* (2016) მხარდასაჭერად. სამ დღიანი ტურნე ჩატარდა ამერიკის შეერთებული შტატების სამი ქალაქის, ნეშვილის, ნიუ-იორკის და ლოს-ანჯელესის ბარებში. სამივე კონცერტის პირდაპირი ეთერით ჩვენება მიმდინარეობდა გაგას და ტურნეს სპონსორ კომპანია Bud Light-ის ოფიციალურ Facebook-ის გვერდებზე.

ალბომის გამოსვლამდე ტურნეს ფარგლებში ჩატარდა ორი კონცერტი, რომლებზეც შედგა ალბომის რამდენიმე სიმღერის პრემიერა, მათ შორის ალბომის მეორე სინგლის — Million Reasons. აღსანიშნავია, რომ ნიუ-იორკის კონცერტი ჩატარდა ღამის კლუბში The Bitter End, სადაც კარიერის დაწყებამდე 2005-2006 წლებში გაგა საკუთარ ბენდთან ერთად მღეროდა.

## სეტლისტი 
2016 წლის 5 ოქტომბრის ნეშვილის კონცერტის სეტლისტი.
# "Diamond Heart"
# "A-Yo"
# "Joanne"
# "Grigio Girls"
# "Million Reasons"
# "Just Another Day"

2016 წლის 27 ოქტომბრის ლოს-ანჯელესის კონცერტის სეტლისტი.
# "Come to Mama"
# "A-Yo"
# "John Wayne"
# "Million Reasons"
# "Angel Down"
# "Joanne"
# "Perfect Illusion"

## ტურნეს თარიღები 
### გაუქმებული კონცერტები 
## პერსონალი 
*ლედი გაგა – ვოკალი, გიტარა და ფორტეპიანო
*ჰილარი ლინდსი – ბეკ-ვოკალი
*ბროკეტ პარსონსი – კლავიშებიანი საკრავები
*არონ სპირსი – დასარტყამი ინსტრუმენტი
*ჯონი გუდი – ბასები
*რიკი თილო – გიტარა
*ტიმ სტიუარტი – გიტარა
*მარკ რონსონი – გიტარა

## რესურსები ინტერნეტში 
* 

## სქოლიო 
კატეგორია:ლედი გაგას ტურნეები
კატეგორია:2016 წლის საკონცერტო ტურნეები
Lady Gaga Live at Roseland Ballroom

**Lady Gaga Live at Roseland Ballroom** — ამერიკელ პოპ-მომღერალ ლედი გაგას პირველი სარეზიდენციო შოუ, რომელიც ჩატარდა ნიუ-იორკ სიტიში მანჰეტენზე მდებარე საკონცერტო არენაზე Roseland Ballroom. სარეზიდენციო შოუ დაიწყო გაგას დაბადების დღეზე 2014 წლის 28 მარტს და დასრულდა იმავე წლის 7 აპრილს, შოუს ფარგლებში ჩატარდა 7 კონცერტი. აღსანიშნავია, რომ გაგას სარეზიდენციო შოუ იყო ბოლო კონცერტი რომელიც ჩატარდა არენაზე, მეშვიდე კონცერტის დასრულების შემდგომ არენა თითქმის ერთ საუკუნოვანი ფუნქციონირების შემდგომ სამუდამოდ დაიხურა. მოგვიანებით გაგამ აღნიშნა, რომ როუზლენდი იყო ერთადერთი არენა ნიუ-იორკში რომელზეც არასდროს უმღერია და დიდი სურვილი ჰქონდა დახურვამდე გამოსულიყო არენაზე. შოუს პრომო პოსტერზე გამოსახულია გაგას ძველი სურათი სანამ იგი გახდებოდა პოპულარული.

არენის სახელწოდებიდან გამომდინარე სცენა და კოსტუმები ძირითადად გაფორმებული იყო ვარდების თემატიკით. სცენის დიზაინი კი შეესაბამებოდა ნიუ-იორკის თემატიკას, კერძოდ კი სცენაზე დამონტაჟებული იყო ნიუ-იორკის ცნობილი საცხოვრებელი სახლების სახანძრო კიბეების კონსტრუქცია და ნიუ-იორკის მეტროპოლიტენის ვაგონის კონსტრუქცია. სარეზიდენციო შოუს სეტლისტი შედგებოდა გაგას ყველა ალბომიდან — *The Fame*, *The Fame Monster*, *Born This Way* და *ARTPOP*.

კრიტიკოსების მხრიდან შოუმ მიიღო დადებითი შეფასება, განსაკუთრებით აღნიშნეს გაგას ვოკალი და ქორეოგრაფია. შოუს შვიდივე კონცერტი ბილეთები რამდენიმე თვით ადრე სრულად იქნა გაყიდული, ჟურნალ ბილბორდის მონაცემებით სულ გაიყიდა 24,532 ბილეთი რომლის შემოსავალმაც შეადგინა 1.5 მილიონი აშშ დოლარი. შოუდან ორი სიმღერის პერფომანსის ჩანაწერი ნაჩვენები იქნა დევიდ ლეტერმანის შოუში, ხოლო ტელეკომპანია MTV-ს და Logo-ს ეთერში ნაჩვენები იქნა შოუს მზადების პროცესის ამსახველი კადრები. სარეზიდენციო შოუს ბოლო კონცერტი პირდაპირ ეთერში ნაჩვეები იქნა სატელეკომუნიკაზიო ქსელ Verizon-ის ვებ-გვერდზე.

## სეტლისტი 
შოუს პირველი 28 მარტის კონცერტის სეტლისტი.

#Born This Way 
#Black Jesus + Amen Fashion
#Monster
#Bad Romance
#Sexxx Dreams
#Dope
#Yoü and I
#Just Dance
#Poker Face 
#ARTPOP 
#Applause
#G.U.Y.

## თარიღები 
## რესურსები ინტერნეტში 
*Lady Gaga LIVE @ Roseland: Stream for the Full Show at GetMoreGaga.com
*Taxi Dancers to Gaga: Roseland's Life and Death *The New York Times*
*Lady Gaga Helps Say Goodbye to the Roseland Ballroom  MTV News

## სქოლიო 
კატეგორია:ლედი გაგას ტურნეები
კატეგორია:2014 წლის საკონცერტო ტურნეები
კატეგორია:2014 წლის სარეზიდენციო შოუები
ნამცეცა

**„ნამცეცა“** —  ფარნა-ბექა ჩილაშვილის 2016 წლის ზღაპარი. 

## ანოტაცია 
ფარნა-ბექა ჩილაშვილის საბავშვო წიგნი გამოიცა 2016 წელს, თბილისში, გამომცემლობა „არტანუჯის“ მიერ. ზღაპარში მოთხრობილია პატარა ბაყაყის, „ნამცეცას“ თავგადასავალი. 

ნაწარმოები თურქული ენიდან თარგმნეს: ელისაბედ ბჟალავამ, ნანა ჯანაშიამ, ზურაბ ბატიაშვილმა (დარუჯანაშვილმა). რედაქტორი არის ლიანა ახობაძე.

წიგნი გამოიცა ერგუნ ათაბაიას, იგივე გურამ ქოქოლაძის მხარდაჭერით.

## შინაარსი 
ზღაპარი პატარა ბაყაყზე, ნამცეცაზე და მის მეზობლებზეა.  

ნამცეცა ცდილობს, რომ დაემსგავსოს მინდვრის დევს. ნამცეცა სუსტნისკარტასავით ცალ ფეხზე დგომას მოიწადინებს. ნამცეცას საშიში სიზმარივით ღრიალი სურს. ნამცეცა, წითელქუდას მსგავსად, მუხის ხეზე ასვლას მოინდომებს. ნამცეცა შესანიშნავ ჭკუასთან კლასობანას თამშობს...

## რესურსები ინტერნეტში
* ფარნა - ბექა ჩილაშვილი - "ნამცეცა" - გამომცემლობისგან „არტანუჯი“ 
* http://evergreen.tsu.ge/eg/opac/record/152894?qtype=subject;query=საბავშვო%20ლიტერატურა.;page=4ნამცეცა: ზღაპარი / ფარნა-ბექა ჩილაშვილი
* https://www.facebook.com/GamomtsemlobaArtanuji/videos/747078212126056/?pnref=storyსაპატრიარქო ტელევიზია "ერთსულოვნება"-ის ეთერში მაკა ლდოკონენი საუბრობს ფარნა-ბექა ჩილაშვილის „ნამცეცას“ შესახებ.

კატეგორია:ფარნა-ბექა ჩილაშვილის ნაწარმოებები
კატეგორია:2016 წლის წიგნები
მარგარეტ ჰარვუდი

**მარგარეტ ჰარვუდი** (; დ. 19 მარტი, 1885 — გ. 6 თებერვალი, 1979) — ამერიკელი ასტრონომი და მარია მიტჩელის ობსერვატორიის პირველი დირექტორი, სპეციალიზებული ფოტომეტრიაში.

## ადრეული ცხოვრება და განათლება
მარგარეტ ჰარვუდი დაიბადა 1885 წელს, ლიტლტონში, მასაჩუსეტსი. იგი ჰერბერტ იოსიფ ჰარვუდის და ემელ ავგუსტა გრინის ცხრა შვილიდან ერთ-ერთი იყო. ჰარვუდი რედკლიფის კოლეჯში სწავლობდა, რომელიც 1907 წელს დაამთავრა. 

## კარიერა
კოლეჯის დამთავრების შემდეგ, მარგარეტ ჰარვუდი, ჰარვარდის ობსერვატორიაში მუშაობდა. ამასთანავე, იგი ბოსტონის, კემბრიჯის და დედემის კერძო სკოლებში ასწავლიდა. 1912 წელს, იგი ნანტაკეტში მდებარე პირველი ამერიკელი ასტრონომი ქალის — მარია მიტჩელის ობსერვატორიის წევრობით დაჯილდოვდა. 1916 წელს, ჰარვუდი ობსერვატორიის დირექტორად დაინიშნა. აღნიშნული თანამდებობა, მას 1957 წლამდე ეკავა. მისი ძირითადი სამუშაო სფერო, ფოტომეტრია — ვარსკვლავების და ასტეროიდების ნათებაში ცვლილებების გაზომვა იყო. როგორც ამერიკის ასტრონომიული და სამეფო ასტრონომიული საზოგადოებების წევრი, მარგარეტ ჰარვუდი დაუკავშირდა ახალგაზრდა ასტრონომებს და მათთან ერთად იმოგზაურა ევროპასა და აშშ-ში. იგი მოხალისედ მუშაობდა ნანტაკეტის კოლეჯის საავადმყოფოსა და ნანტაკეტის სკოლის კომიტეტში. მის სახელს მიეწერება კიდევ არაერთი მნიშვნელოვანი საქმე, მაგალითად ის, რომ მეორე მსოფლიო ომის პერიოდში, იგი მასაჩუსეტსის ტექნოლოგიების ინსტიტუტში ასწავლიდა, ხელმძღვანელობდა სტუდენტებს და ნანტაკეტის კოლეჯის საავადმყოფოში, მეურვედ მუშაობდა.

## მიღწევები
მის მიერ ასტეროიდ ვაშინგტონია 886-ის აღმოჩენა, ფორმალურ აღიარებამდე ოთხი დღით ადრე გაუქმდა. ამ დროს, ჰარვარდის ხელმძღვანელები, არაადეკვატურად მიიჩნევდნენ, რომ ქალს, მსგავსი აღმოჩენებისთვის, საყოველთაო აღიარება მოეპოვებინათ. 

იგი ასევე პირველი ქალი იყო, რომელმაც იმ დროისთვის მსოფლიოს ყველაზე დიდ ობსერვატორიაში, მაუნტ-უილსონში მოღვაწეობის უფლება მოიპოვა.

1960 წლის სექტემბერში, სამეცნიერო ტრიომ, კორნელის იოჰანეს ვან ჰაუტენის, ინგრიდ ვან ჰაუტენ-გრონველდის და ტომ გერელსის შემადგენლობით, აღმოაჩინა ასტეროიდი და ჰარვუდის საპატივცემოდ 7040 Harwood (2642 P-L) უწოდეს. იგი მარსსა და იუპიტერს შორის არსებულ ასტეროიდთა სარტყელში მოთავსებული მთავარი ასტეროიდია. 

## გარდაცვალება
გარდაიცვალა 1979 წლის 6 თებერვალს, ბოსტონში, 93 წლის ასაკში.

## რესურსები ინტერნეტში
*Littleton astronomer Margaret Harwood remembered for achievements
*Papers of Margaret Harwood, 1891-1971. Schlesinger Library, Radcliffe Institute, Harvard University.
*
*
*
*

## სქოლიო
კატეგორია:ამერიკელი ასტრონომები
საარა კუუგონგელვა

**საარა კუუგონგელვა** ( დ. 12 ოქტომბერი 1967, ოვამბოლენდი, სამხრეთ-დასავლეთი აფრიკა) — ნამიბიელი პოლიტიკური და სახელმწიფო მოღვაწე. ნამიბიის ეროვნული ასამბლეის სპიკერი 2025 წლის 21 მარტიდან. ქვეყნის პრემიერ-მინისტრი 2015 წლის 21 მარტიდან 2025 წლის 21 მარტამდე.

## ბიოგრაფია 
საარა კუუგონგელვა დაიბადა 1967 წლის 12 ოქტომბერს სამხრეთ-დასავლეთ აფრიკაში (თანამედროვე ნამიბია), ომუსატის რეგიონის ოტამანზის საარჩევნო ოლქში. 1980 წლიდან იგი ცხოვრობდა და სწავლობდა სიერა-ლეონეში, სადაც გახდა პარტია SWAPO-ს წევრი. 1987 წელს გადავიდა ფილადელფიაში (აშშ), სადაც უივერსიტეტში მიღო ფინანსურ-ეკონომიკური განათლება.

1994 წელს საარა დაბრუნდა სამშობლოში, დამოუკიდებელ ნამიბიაში. პირველმა პრეზიდენტმა სემ ნუიომამ მიიწვია მტავრობაში, რომელსაც ხელმძღვანელობდა ჰაგე გეინგობი. 1995 წლიდან 10 წლის განმავლობაში იგი ხელმძღვანელობდა ნამიბიის დაგეგმარების სამინისტროს. 2005 წლის გაზაფხულიდან იგი 10 წლის განმავლობაში ფინანსტა მინისტრი იყო.

2014 წლის ბოლოს პრემიერ-მინისტრი ჰაგე გეინგობი აირჩიეს პრეზიდენტად. მან შესთავაზა საარას სათავეში ჩასდგომოდა ახალ მთავრობას. მცირე ხნის შემდეგ იგი დასთანხმდა პრეზიდენტის წინადადებას და 2015 წლის მარტში დაამტკიცა ქვეყნის პარლამენტმა. 21 მარტიდან სათავეში ჩაუდგა მთავრობას. იგი გახდა პირველი ქალი პრემიერ-მინისტრი ნამიბიის ისტორიაში.

2014 წლის  26 აგვისტოს ნამიბიის გმირების დღეს დააჯილდოვეს მეორე ხარისხის ბრწყინვალე მზის ორდენით.

## ფაქტები 
* საარა კუუგონგელვა ყველაზე ახალგაზრდა პრემიერ-მინისტრი ქვეყნის ისტორიაში, დამოუკიდებლობის მოპოვების შემდეგ. 
* საარა კუუგონგელვა — ნამიბიის პირველი და ჯერჯერობით ერთადერთი ქალი პრემიერ-მოინისტრი.

## სქოლიო 
კატეგორია:ნამიბიის პრემიერ-მინისტრები
კატეგორია:დაბადებული 1967
კატეგორია:დაბადებული 12 ოქტომბერი
კატეგორია:ქალი პრემიერ-მინისტრები
კატეგორია:ნამიბიელი პოლიტიკოსები
კატეგორია:XXI საუკუნის ქალი პრემიერ-მინისტრები
კატეგორია:აფრიკის ქალი პრემიერ-მინისტრები
კატეგორია:ცოცხალი ადამიანები
კატეგორია:ქალი ეკონომისტები
Cheek to Cheek Tour

**Cheek to Cheek Tour**  — ამერიკელ პოპ მომღერალ ლედი გაგას და ამერიკელ ჯაზ მომღერალ ტონი ბენეტის ერთობლი მოსლფიო ტურნზე. ტურნე გაიმართ მათი ჯაზის სტანდარტების ალბომის *Cheek to Cheek* (2014) მხარდასაჭერად. ტურნე დაიწყო 2014 წლის დეკემბრის ბოლოს ნევადას შტატის ქალაქ ლას-ვეგასიდან და გაგრძელდა 2015 წელს სხვადასხვა ჯაზ ფესტივალის ფარგლებში ევროპისა და ჩრდილოეთ ამერიკის კონტინენტების გარშემო. ტურნეს შემოსავალმა ჩრდილოეთ ამერიკის 28 კონცერტიდან შეადგინა 15.3 მილიონი აშშ დოლარი.

## სეტლისტი 
2015 წლის 19 ივნისის კონცერტის სეტილისტი.

#Anything Goes
#Cheek to Cheek
#They All Laughed
#Stranger in Paradise
#Sing, You Sinners
#Nature Boy
#Watch What Happens
#The Good Life
#Bang Bang (My Baby Shot Me Down)
#Bewitched, Bothered and Bewildered
#Firefly
#Smile
#When You're Smiling
#Steppin' Out with My Baby
#For Once in My Life
#I Won't Dance
#The Lady's in Love with You
#(In My) Solitude
#I Can't Give You Anything but Love
#Lush Life
#I've Got the World on a String
#In the Wee Small Hours of the Morning
#La Vie en rose
#How Do You Keep the Music Playing?
#Let's Face the Music and Dance
#Ev'ry Time We Say Goodbye
#Who Cares?
#Fly Me to the Moon
#I Left My Heart in San Francisco
#But Beautiful
#The Lady Is a Tramp
#It Don't Mean a Thing (If It Ain't Got That Swing)

;ჩანაწერი
*2015 წლის 30 მაისიდან სეტლისტს დაემატა ედიტ პიაფის სიმღერა La Vie en rose.

## ტურნეს თარიღები 
### გაუქმებული შოუები 
## ჩანაწერები 
:1.ფესტივალ *New Orleans Jazz & Heritage Festival*-ის ფარგლებში
:2.საქველმოქმედო კონცერტი სახელწოდებით "*A Gala Evening in support of WellChild*".
:3. ფესტივალ *Ravinia Festival*-ის ფარგლებში
:4.ფესტივალ *Monte-Carlo Sporting Summer Festival*-ს ფარგლებში
:5.ფესტივალ *Montreux Jazz Festival*-ის ფარგლებში
:6.ფესტივალ *Copenhagen Jazz Festival*-ის ფარგლებში
:7.ფესტივალ *North Sea Jazz Festival*-ის ფარგლებში
:8.ფესტივალ *Gent Jazz Festival*-ის ფარგლებში
:9.ფესტივალ *Umbria Jazz Festival*-ის ფარგლებში
:10.ფესტივალ *Festival Jardins de Cap Roig*-ის ფარგლებში
:11.კომპანია Live Nation-მა განაცხადა, რომ გაგა და ტონი დატვირთული გრაფიკის გამო ტურნეს გაუქმებულ თარიღს ვერ აღადგენდნენ.

## რესურსები ინტერნეტში 
*

## სქოლიო 
კატეგორია:ლედი გაგას ტურნეები
კატეგორია:2014 წლის საკონცერტო ტურნეები
კატეგორია:2015 წლის საკონცერტო ტურნეები
ლისაბონის ალყა

**ლისაბონის ალყა** — სამხედრო კონფლიქტი ესპანური რეკონკისტის დროს, რის შედეგადაც ლისაბონი საბოლოოდ განთავისუფლდა მავრი დამპყრობლებისგან და მასზე აღდგა პორტუგალიელთა კონტროლი. მიმდინარეობდა 1147 წლის 1 ივლისიდან 25 ოქტომბრამდე. ჰელმოლდის თქმით „ეს იყო პილიგრიმთა არმიის ერთადერთი უნივერსალური წარმატებული ოპერაცია“, იგულისხმება მეორე ჯვაროსნული ლაშქრობა. არსებობს მოსაზრებები, რომლებიც ამ ბრძოლას ჯვაროსნულ ლაშქრობებს არ უკავშირებენ. ლისაბონის ალყა რეკონკისტის ერთ-ერთი გადამწყვეტი ბრძოლა იყო.

ედესის დაცემის შემდეგ (1144), პაპმა ევგენი III-მ 1145 და 1146 წელს ევროპელებს მოუწოდა ახალი ჯვაროსნული ლაშქრობისკენ. ხოლო 1147 წელს მან ჯვაროსნული ლაშქრობა წამოიწყო იბერიის ნახევარკუნძულზე. მავრების წინააღმდეგ გაილაშქრა ალფონსო VII-მაც. 1147 წლის მაისში ინგლისის ქალაქ დართმუთი დატოვეს ჯვაროსნებმა, რომლებიც აპირებდნენ წმინდა მიწისკენ წასვლას, მაგრამ ცუდმა ამინდმა მათ აიძულა ქალაქ პორტუსთვის შეეფარებინათ თავი (1147 წლის 16 ივნისი). იქ ისინი აპირებდნენ ალფონსო I-თან შეხვედრას.

ჯვაროსნები და პორტუგალიელები შეთანხმდნენ ერთიან ძალებით შეეტიათ ლისაბონისთვის. საზეიმოდ დადებული ხელშეკრულების თანახმად ჯვაროსნებს ქალაქის აღების შემდეგ შეეძლოთ მისი გაძარცვა და დატყვევებულების გამოსასყიდის აღება. ალყა დაიწყო 1 ივლისს. ოთხი თვის შემდეგ, შიმშილისგან დაუძლურებული ქალაქი ქრისტიანებს დანებდა. ბევრი ჯვაროსანი დასახლდა ახლადდაპყრობილ ქალაქში, უმრავლესობამ გზა გააგრძელა წმინდა მიწისკენ. ლისაბონი საბოლოოდ 1255 წელს გახდა პორტუგალიის დედაქალაქი.

## ლიტერატურა 
* L. Wheeler, C. Opello, Douglas, Walter (2010). Historical Dictionary of Portugal. Scarecrow Press. ISBN 978-0-8108-6088-9. 
* Runciman, Steven (1952). A History of the Crusades, vol. II: The Kingdom of Jerusalem and the Frankish East, 1100–1187. New York: Cambridge University Press. 

## სქოლიო 
კატეგორია:რეკონკისტის ბრძოლები
კატეგორია:XII საუკუნის ბრძოლები
კატეგორია:1147 წლის ბრძოლები
Joanne World Tour

**Joanne World Tour** — ამერიკელ პოპ მომღერალ ლედი გაგას მსოფლიო ტურნე მეხუთე სტუდიური ალბომის *Joanne* (2016) მხარდასაჭერად. ტურნე დაიწყო 2017 წლის 1 აგვისტოს კანადის ქალაქ ვანკუვერიდან და გაგრძელდა ჩრდილოეთ ამერიკაში 2017 წლის ბოლომდე, ხოლო დასრულდა 2018 წლის 1 თებერვალს ინგლისის ქალაქ ბირმინგემში. მას შემდეგ, რაც ბილეთები ხელმისაწვდომი გახდა გასაყიდად, სხვადასხვა შოუები ევროპასა და ჩრდილოეთ ამერიკაში სწრაფად იქნა გაყიდული სრულად, რის გამოც დამატებული იქნა დამატებითი კონცერტები ორივე კონტინენტზე.

გაგას მიერ მსოფლიო ტურნე დაანონსდა 2017 წლის თებერვლის დასაწყისში ამერიკული ფეხბურთის ეროვნული ლიგის სუპერ-ბოულის 51-ე ჩემპიონატზე გამოსვლის დასრულების შემდგომ. ფიბრომიალგიისგან გამოწვეული მწვავე სხეულის ქრონიკული ტკივილის გამო გაგას მოუხდა ტურნეს ბოლო ათი კონცერტის გაუქმება, საბოლოო ჯამში ტურნეს მსვლელობისას გაგამ გაყიდა 842,000 ბილეთი რომლის შემოსავალმაც შეადგინა $95 მილიონი აშშ დოლარი.

## სეტლისტი 
სეტლისტი წარმოადგენს 2017 წლის 1 აგვისტოს ვანკუვერის კონცერტს. ტურნეს განმავლობაში იგი არ მეორდებოდა ყველა კონცერტზე.

#„Diamond Heart“
#„A-YO“
#„Poker Face“
#„Perfect Illusion“
#„John Wayne“
#„Scheiße“
#„Alejandro“
#„Just Dance“
#„LoveGame“
#„Telephone“
#„Applause“
#„Come to Mama“
#„The Edge of Glory“
#„Born This Way“
#„Bloody Mary“
#„Dancin' in Circles“
#„Paparazzi“
#„Angel Down“
#„Joanne“
#„Bad Romance“
#„The Cure“
;ბისზე
#„Million Reasons“

## ტურნეს თარიღები 
## გაუქმებული კონცერტები 
## შენიშვნები 
## რესურსები ინტერნეტში 
* Joanne World Tour ლედი გაგას ოფიციალურ საიტზე

## სქოლიო 

კატეგორია:ლედი გაგას ტურნეები
კატეგორია:2017 წლის საკონცერტო ტურნეები
კატეგორია:2018 წლის საკონცერტო ტურნეები